Vaive (ciems)
Šis raksts ir par apdzīvotu vietu. Par citām jēdziena Vaive nozīmēm skatīt nozīmju atdalīšanas lapu. Vaive (agrāk arī Kaķukrogs) ir apdzīvota vieta Cēsu novadā, Vaives pagastā. Izvietojies pagasta vidienē pie autoceļa A2 Kaķupītes krastos 4 km no pagasta centra Rīdzenes, 8 km no novada centra Cēsīm un 85 km no Rīgas. Apdzīvotā vieta izveidojusies pie 1869. gadā uzceltā Veismaņu pagastnama un Kaķukroga. Ziemeļos no ciema Vaives upes krastā atrodas viesu māja Kalauzu dzirnavas.